ddrg/super_eurlex huggingface dataset:
(3)

Na základe najnovších informácií vedecká poradná skupina dospela k názoru, že stav ochrany určitých druhov uvedených v prílohách A a B k nariadeniu (ES) č. 338/97 bude vážne ohrozený, ak nedôjde k pozastaveniu ich dovozu do Spoločenstva z určitých krajín pôvodu. Preto by sa mal pozastaviť dovoz týchto druhov do Spoločenstva: — Falco cherrug z Arménska, Bahrajnu, Iraku, Mauritánie a Tadžikistanu; Ovis vignei bocharensis z Uzbekistanu, — Odobenus rosmarus z Grónska, — Accipiter erythropus, Aquila rapax, Gyps africanus, Lophaetus occipitalis a Poicephalus gulielmi z Guiney, — Hieraaetus ayresii, Hieraaetus spilogaster, Polemaetus bellicosus, Falco chicquera, Varanus ornatus (voľne žijúce exempláre a exempláre z farmových chovov) a Calabaria reinhardtii (voľne žijúce exempláre) z Toga, — Agapornis pullarius a Poicephalus robustus z Pobrežia Slonoviny, — Stephanoaetus coronatus z Pobrežia Slonoviny a Toga, — Pyrrhura caeruleiceps z Kolumbie; Pyrrhura pfrimeri z Brazílie, — Brookesia decaryi, Uroplatus ebenaui, Uroplatus fimbriatus, Uroplatus guentheri, Uroplatus henkeli, Uroplatus lineatus, Uroplatus malama, Uroplatus phantasticus, Uroplatus pietschmanni, Uroplatus sikorae, Euphorbia ankarensis, Euphorbia berorohae, Euphorbia bongolavensis, Euphorbia duranii, Euphorbia fiananantsoae, Euphorbia iharanae, Euphorbia labatii, Euphorbia lophogona, Euphorbia neohumbertii, Euphorbia pachypodoides, Euphorbia razafindratsirae, Euphorbia suzannae-manieri a Euphorbia waringiae z Madagaskaru, — Varanus niloticus a Kinixys homeana (voľne žijúce exempláre v prípade Toga, exempláre z farmových chovov v prípade Beninu) z Beninu a Toga, — Python regius, Geochelone sulcata (exempláre z farmových chovov) a Pandinus imperator (exempláre z farmových chovov) z Beninu, — Cuora amboinensis, Malayemys subtrijuga, Notochelys platynota, Amyda cartilaginea, Cheilinus undulatus, Hippocampus kelloggi a Seriatopora stellata z Indonézie, — Peltocephalus dumerilianus z Guyany, — Chitra chitra z Malajzie; Cryptophyllobates azureiventris, Dendrobates variabilis a Dendrobates ventrimaculatus z Peru, — Hippocampus kuda z Indonézie a Vietnamu, — Ornithoptera urvillianus (exempláre z farmových chovov), Ornithoptera victoriae (exempláre z farmových chovov), Tridacna gigas a Heliopora coerulea zo Šalamúnových ostrovov, — Tridacna derasa z Vietnamu; Tridacna rosewateri z Mozambiku, — Plerogyra simplex, Hydnophora rigida, Blastomussa wellsi a Trachyphyllia geoffroyi z Fidži, — Plerogyra sinuosa, Favites halicora, Acanthastrea spp., Cynarina lacrymalis a Scolymia vitiensis z Tongy, — Cycadaceae spp., Stangeriaceae spp. a Zamiaceae spp. z Madagaskaru, Mozambiku a Vietnamu.
1.

Článok 10 sa nahrádza takto: „Článok 10 Oznámenia členských štátov Každý príslušný členský štát oznámi Komisii: a) najneskôr do konca mája množstvo priemyselnej suroviny dodanej v predchádzajúcom období od 1. októbra do 31. marca schválenými výrobcami; b) najneskôr do konca novembra za predchádzajúci hospodársky rok: — množstvo priemyselnej suroviny dodanej schválenými výrobcami, rozdelené na biely cukor, surový cukor, cukrový sirup a izoglukózu, — množstvo priemyselnej suroviny, pre ktorú schválení spracovatelia predložili dôkaz uvedený v článku 9 ods. 2, rozdelenej na jednej strane na biely cukor, surový cukor, cukrový sirup a izoglukózu a na strane druhej, podľa výrobkov uvedených v prílohe, — množstvo cukru dodaného podľa článku 7 ods. 3 schválenými výrobcami.“
(3)

Posúdenie návrhov hodnotiacich správ je už takmer hotové a v prípade takmer všetkých týchto látok bude rozhodnutie o tom, či budú zaradené do prílohy I k smernici 91/414/EHS, prijaté do 31. decembra 2008. Pre niektoré látky však nie je možné dokončiť proces rozhodovania do 31. decembra 2008. V záujme dokončenia pracovného programu je preto nutné predĺžiť časové obdobie stanovené v nariadení (ES) č. 2076/2002 a rozhodnutí 2003/565/ES so zreteľom na tretiu a štvrtú etapu pracovného programu. Čo sa týka zaraďovaných látok, členským štátom a zainteresovaným stranám by malo byť poskytnuté dostatočné časové obdobie, ktoré im umožní pripraviť sa na plnenie nových požiadaviek.
Taliansko

AGEA — Agenzia per le erogazioni in agricoltura Ufficio ammassi pubblici e privati e alcool Via Palestro, 81 I-00185 Roma Tel.: (39) 06 49 49 95 58 Fax: (39) 06 49 49 97 61
(4)

Vývozy Spoločenstva do určitých blízkych miest určenia a tretích krajín, ktoré poskytujú výrobkom zo Spoločenstva preferenčný dovozný režim, sú v súčasnosti v obzvlášť priaznivom konkurenčnom postavení. S cieľom predísť akémukoľvek zneužitiu súvisiacemu s opätovným dovozom alebo s opätovným uvedením výrobkov zo sektora cukru, ktoré boli predmetom vývozných náhrad, do Spoločenstva, by cukor, ktorý je ponúkaný v uvedenej stálej verejnej súťaži, nemal byť k dispozícii na vývoz do predmetných miest určenia.
SK Úradný vestník Európskej únie L 252/15

NARIADENIE KOMISIE (ES) č. 928/2008

z 19. septembra 2008

o vydávaní dovozných povolení pre žiadosti podané v priebehu prvých siedmich dní mesiaca septembra 2008 v rámci colnej kvóty otvorenej nariadením (ES) č. 1384/2007 pre hydinové mäso s pôvodom v Izraeli

KOMISIA EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva,

so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),

so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,

so zreteľom na nariadenie Komisie (ES) č. 1384/2007 z 26. novembra 2007, ktorým sa ustanovujú podrobné pravidlá uplatňovania nariadenia Rady (ES) č. 2398/96, pokiaľ ide o otvorenie a stanovenie správy určitých colných kvót na dovoz výrobkov z hydinového mäsa z Izraela do Spoločenstva (3), a najmä na jeho článok 5 ods. 5,

keďže:

Žiadosti o dovozné povolenia podané počas prvých siedmich dní mesiaca septembra 2008 na čiastkové obdobie od 1. októbra 2008 do 31. decembra 2008 prekračujú množstvá, ktoré sú k dispozícii pre povolenia viažuce sa na kvótu s poradovým číslom 09.4092. Malo by sa teda určiť, do akej miery sa môžu dovozné povolenia vydávať, stanovením koeficientu pridelenia, ktorý sa má uplatňovať na požadované množstvá,

PRIJALA TOTO NARIADENIE:

Článok 1

Na žiadosti o dovozné povolenia podané na čiastkové obdobie od 1. októbra 2008 do 31. decembra 2008 podľa nariadenia (ES) č. 1384/2007 sa uplatnia koeficienty pridelenia uvedené v prílohe k tomuto nariadeniu.

Článok 2

Toto nariadenie nadobúda účinnosť 20. septembra 2008.

Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 19. septembra 2008 Za Komisiu Jean-Luc DEMARTY generálny riaditeľ pre poľnohospodárstvo a rozvoj vidieka

(1) Ú. v. EÚ L 299, 16.11.2007, s. 1.

(2) Ú. v. EÚ L 238, 1.9.2006, s. 13.

(3) Ú. v. EÚ L 309, 27.11.2007, s. 40.
SK Úradný vestník Európskej únie L 252/13

NARIADENIE KOMISIE (ES) č. 927/2008

z 19. septembra 2008

o vydávaní dovozných povolení pre žiadosti podané v priebehu prvých siedmich dní mesiaca septembra 2008 v rámci colných kvót otvorených nariadením (ES) č. 1385/2007 pre hydinové mäso

KOMISIA EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva,

so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),

so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,

so zreteľom na nariadenie Komisie (ES) č. 1385/2007 z 26. novembra 2007, ktorým sa ustanovujú pravidlá uplatňovania nariadenia Rady (ES) č. 774/94, pokiaľ ide o otvorenie a správu určitých colných kvót Spoločenstva v odvetví hydinového mäsa (3), a najmä na jeho článok 5 ods. 6,

keďže:

Žiadosti o dovozné povolenia podané počas prvých siedmich dní mesiaca septembra 2008 na čiastkové obdobie od 1. októbra do 31. decembra 2008 pri niektorých kvótach prevyšujú množstvá, ktoré sú k dispozícii, malo by sa teda určiť, do akej miery sa môžu dovozné povolenia vydávať, stanovením koeficientu pridelenia, ktorý sa má uplatňovať na požadované množstvá,

PRIJALA TOTO NARIADENIE:

Článok 1

Na žiadosti o dovozné povolenia podané na čiastkové obdobie od 1. októbra do 31. decembra 2008 podľa nariadenia (ES) č. 1385/2007 sa uplatnia koeficienty pridelenia uvedené v prílohe k tomuto nariadeniu.

Článok 2

Toto nariadenie nadobúda účinnosť 20. septembra 2008.

Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 19. septembra 2008 Za Komisiu Jean-Luc DEMARTY generálny riaditeľ pre poľnohospodárstvo a rozvoj vidieka

(1) Ú. v. EÚ L 299, 16.11.2007, s. 1.

(2) Ú. v. EÚ L 238, 1.9.2006, s. 13.

(3) Ú. v. EÚ L 309, 27.11.2007, s. 47.
(11)

Okrem toho, hoci by v roku 2011 zvieratá narodené pred 1. januárom 2010 stále predstavovali podstatnú časť populácie oviec a kôz, riziká spojené s ich presunom by sa stále znižovali primerane s úbytkom počtu takýchto zvierat do 31. decembra 2011. Presuny takýchto zvierat by sa preto mali vyňať z požiadavky zaznamenávať individuálne kódy zvierat v sprievodnom doklade do 31. decembra 2011. Po tomto dátume by bola prevažná časť populácie oviec identifikovaná elektronicky a manuálne zaznamenávanie by bolo potrebné iba v malom počte prípadov, keďže by sa týkalo iba starých zvierat, ktoré sa presúvajú do iných chovov, a nie na bitúnky. Zaťaženie uvalené na držiteľov z dôvodu takéhoto zaznamenávania po 31. decembri 2011, ako aj možné zdroje chýb by potom boli v rámci prijateľných úrovní.
(2)

Žiadosti o dovozné povolenia podané v priebehu prvých siedmich dní mesiaca september 2008 na čiastkové obdobie od 1. októbra do 31. decembra 2008 pri niektorých kvótach prevyšujú množstvá, ktoré sú k dispozícii. Malo by sa teda určiť, do akej miery sa môžu dovozné povolenia vydávať, stanovením koeficientu pridelenia, ktorý sa má uplatňovať na požadované množstvá.
(8)

Komisia zaslala žiadateľovi formulár žiadosti o trhovohospodárske zaobchádzanie (ďalej len „THZ“) a dotazník, ktorý dostala vyplnený v rámci lehoty stanovenej na tento účel. Komisia chcela overiť všetky údaje, ktoré považovala za potrebné na účely stanovenia dumpingu, a preto sa v priestoroch žiadateľa a týchto spolupracujúcich prepojených spoločností v ČĽR uskutočnili overovacie návštevy: — Yingkou Dalmond Refractories Co. Ltd. (žiadateľ), — Liaoning Qunyi Group Refractories Co. Ltd. (materská spoločnosť), — Yingkou Guangshan Refractories Co. Ltd. (prepojený výrobca), — Dalian Dalmond Trading Co. Ltd. (prepojený vývozca).
(2)

Žiadosti o dovozné povolenia podané v priebehu prvých siedmich dní mesiaca septembra 2008 na čiastkové obdobie od 1. októbra 2008 do 31. decembra 2008 pri niektorých kvótach prevyšujú množstvá, ktoré sú k dispozícii. Malo by sa teda určiť, do akej miery sa môžu dovozné povolenia vydávať, stanovením koeficientu pridelenia, ktorý sa má uplatňovať na požadované množstvá,
(5)

Generálne riaditeľstvo pre zdravie a ochranu spotrebiteľa vypracovalo 19. marca 2008 v spolupráci s mnohými vedeckými odborníkmi správu. V správe dospeli k záveru, že rybia múčka je zdrojom veľmi ľahko stráviteľných bielkovín, ktorých stupeň stráviteľnosti je síce nižší ako v prípade mlieka, no vyšší ako v prípade väčšiny bielkovín rastlinného pôvodu, a ktoré majú v porovnaní so zdrojmi rastlinných bielkovín v súčasnosti využívaných ako náhrada mlieka dobrý profil aminokyselín, a že skrmovanie rybej múčky mladým prežúvavcom by sa mohlo povoliť.
2.4.

Počítačové súbory musia mať tieto vlastnosti: 1. Prvý záznam v súbore (riadok záhlavia) obsahuje opis súboru. Názov súboru obsahuje „F“, za ktorým nasleduje číslo poľa používané v prílohe I („tabuľka X“). Povolené sú iba názvy polí, ktoré existujú v tejto prílohe. 2. Nasledujúce záznamy v súbore sú údaje (dátové riadky) v poradí uvedenom v prvom zázname opisujúcom štruktúru súboru. 3. Polia sú oddelené bodkočiarkou („;“). Riadok záhlavia a dátové riadky budú obsahovať rovnaký počet bodkočiarok. V dátových riadkoch sú prázdne polia zobrazené ako dvojitá bodkočiarka („;;“) v zázname, alebo ako jednoduchá bodkočiarka („;“) na konci záznamu. 4. Záznamy majú rôznu dĺžku. Každý záznam sa končí kódom „CR LF“ alebo „Carriage Return – Line Feed“ (v hexadecimálnom kóde: „0D 0A“). Riadok záhlavia sa nikdy nekončí ako „;“. Dátové riadky sa končia ako „;“, ak je posledné pole prázdne. 5. Súbor je v kóde ASCII podľa nasledujúcej tabuľky. Ostatné kódy (ako napríklad EBCDIC, TAR, ZIP atď.) sa neakceptujú: Kód Členský štát ISO 8859-1 BE, DK, DE, ES, FR, IE, IT, LU, NL, AT, PT, FI, SE a GB ISO 8859-2 CZ, HU, PL, RO, SI a SK ISO 8859-3 MT ISO 8859-5 BG ISO 8859-7 GR a CY ISO 8859-13 EE, LV a LT 6. Číselné polia: a) Oddeľovač desatinných miest: „.“. b) Symbol („+“ alebo „–“) sa objavuje úplne naľavo, bezprostredne za ním nasledujú číslice. Pre kladné čísla je udávanie znamienka „+“ voliteľné. c) Pevný počet desatinných miest (podrobné údaje sú uvedené v prílohe III k tomuto materiálu). d) Žiadne medzery medzi číslicami. Žiadne medzery ani iné znamienka medzi tisícami. 7. Dátové pole: „RRRRMMDD“ (rok štyrmi číslicami, mesiac dvoma číslicami, deň dvoma číslicami). 8. Kód rozpočtu (pole F109) si vyžaduje formát bez medzier: „999999999999999“ (kde „9“ znamená ktorúkoľvek číslicu od 0 do 9). 9. Úvodzovky („“) nie sú dovolené na začiatku ani na konci záznamov. Znak vo forme bodkočiarky slúžiaci na oddelenie polí „;“ sa nesmie použiť v údajoch v textovom formáte. 10. Všetky polia: žiadna medzera na začiatku ani na konci poľa. 11. Súbory vyhovujúce týmto pravidlám budú vyzerať takto (príklad na rozpočtový rok 2004): F100;F101;F106;F107;F108;F109 BE01;154678;+152,50;EUR;20030715;050201011000001 BE01;024578;–1000,00;EUR;20030905;050208031502002 BE01;154985;9999,20;EUR;20030101;050205011100001 BE01;100078;+152,75;EUR;20030331;050208091515002 BE01;215452;+0,50;EUR;20030615;050201011000002 (Všimnite si, prosím, +0.50 a nie +.50) BE01;123456;21550,15;EUR;20030101;050805013810001 atď. (ostatné dátové riadky s poľami v rovnakom poradí).
(1)

Používanie doplnkovej látky diklazuril (Clinacox 0,5 % Premix) patriacej do skupiny kokcidiostatík a iných liečivých látok sa za určitých podmienok povolilo v súlade so smernicou Rady 70/524/EHS (2). V nariadeniach Komisie (ES) č. 2430/1999 (3), (ES) č. 418/2001 (4) a (ES) č. 162/2003 (5) sa povoľuje používanie tejto doplnkovej látky počas desiatich rokov vo výžive kurčiat na výkrm, moriek na výkrm a kurčiat chovaných na znášku, v uvedenom poradí, pričom sa uvedené povolenie viaže na osobu zodpovednú za uvádzanie tejto látky do obehu. Táto doplnková látka bola oznámená ako existujúci výrobok v súlade s článkom 10 nariadenia (ES) č. 1831/2003. Keďže boli predložené všetky informácie požadované podľa tohto ustanovenia, zaradila sa táto doplnková látka do registra kŕmnych doplnkových látok Spoločenstva.
(1)

Nasledovné fyzické osoby sa zo zoznamu vypúšťajú: „M. Moussa Cisse (alias Mamadee Kamara). Dátum narodenia: a) 24.12.1946, b) 14.12.1957, c) 26.6.1944, d) 26.7.1946, e) 24.12.1944. Cestovný pas: a) libérijský diplomatický pas: D/001548-99; b) libérijský cestovný pas 0058070 (platný od 10.1.2000 do 9.1.2005; meno: Mamadee Kamara, dátum narodenia: 26.7.1946, miesto narodenia: Gbarnga, okres Bound); c) libérijský diplomatický pas 001546 (platný od 1.8.1999 do 30.8.2001, dátum narodenia: 24.12.1944, miesto narodenia: Ganta, okres Nimba); d) libérijský diplomatický pas D/000953-98. Ďalšie informácie: bývalý riaditeľ prezidentského protokolu. Predseda skupiny Mohammad Group of companies.“
(4)

S cieľom zaistiť, aby sa mohlo opätovne prideliť čo najviac nevyužitých alebo len čiastočne využitých licencií, mali by sa na základe v tom čase dostupných informácií oznámiť do konca novembra množstvá, vrátane nulových položiek, na ktoré sa vzťahujú nevyužité alebo len čiastočne využité licencie a ktoré zodpovedajú rozdielu medzi množstvami uvedenými na zadnej strane dovozných licencií a množstvami, na ktoré boli vydané oznámiť. Neskoršie oznámenia slúžia len na štatistické účely, takže jedno oznámenie na konci júla by na takéto množstvá malo byť postačujúce.
12A

Ak účtovná jednotka reklasifikovala finančné aktívum z reálnej hodnoty cez hospodársky výsledok v súlade s ods. 50B alebo 50D IAS 39 alebo z kategórie k dispozícii na predaj v súlade s ods. 50E IAS 39, zverejní: a) sumu reklasifikovanú do a z každej kategórie; b) pre každé obdobie vykazovania do ukončenia vykazovania účtovnú hodnotu a reálne hodnoty všetkých finančných aktív, ktoré boli reklasifikované v súčasnom období vykazovania a predchádzajúcich obdobiach vykazovania; c) ak bolo finančné aktívum reklasifikované v súlade s odsekom 50B, že išlo o výnimočnú situáciu, a skutočnosti a okolnosti naznačujúce, že išlo i výnimočnú situáciu; d) pri období vykazovania, počas ktorého finančné aktívum bolo reklasifikované, zisk alebo stratu v reálnej hodnote finančného aktíva vykázané v hospodárskom výsledku alebo inom komplexnom výsledku v uvedenom období vykazovania a v predchádzajúcom období vykazovania; e) pri každom období vykazovania, ktoré nasleduje po reklasifikácii (vrátane obdobia vykazovania, v ktorom bolo finančné aktívum reklasifikované) až do ukončenia vykazovania finančného aktíva, zisk alebo stratu v reálnej hodnote, ktoré by boli vykázané v hospodárskom výsledku alebo inom komplexnom výsledku, ak by finančné aktívum nebolo reklasifikované, a zisk, stratu, výnos a náklady vykázané v hospodárskom výsledku a f) efektívnu úrokovú mieru a odhadované sumy peňažných tokov, ktorých spätné získanie účtovná jednotka očakáva, ku dňu reklasifikácie finančného aktíva.
(5)

Niektoré portugalské biele akostné vína VUR „Duoro“ so sprievodným označením „colheita tardia“ majú obsah zvyškového cukru rovný alebo vyšší ako 80 g/l a na uchovanie dobrej akosti týchto vín je potrebný vyšší obsah oxidu siričitého, ako je všeobecný limit 260 mg/l, avšak nižší ako 400 mg/l. Tieto vína by sa preto mali doplniť do zoznamu vín uvedeného v prvom odseku písm. b) prílohy XIV k nariadeniu (ES) č. 423/2008.
(4)

Okrem toho spĺňajú tri vzácne plyny (hélium, neón a xenón) kritériá na zaradenie do prílohy IV, a preto by sa do nej mali presunúť z prílohy V. Ďalší vzácny plyn kryptón, ktorý spĺňa kritériá na zaradenie do prílohy IV, by sa mal zaradiť do prílohy z dôvodu konzistentnosti. Tri ďalšie látky (fruktóza, galaktóza a laktóza) by sa mali pridať do prílohy IV, pretože sa zistilo, že spĺňajú kritériá na zaradenie do uvedenej prílohy. Vápenec by sa mal z prílohy IV vypustiť, pretože je to minerál a je už vyňatý z prílohy V. Napokon by sa mali vypustiť určité existujúce záznamy o olejoch, tukoch, voskoch, mastných kyselinách a ich soliach, pretože nie všetky z týchto látok spĺňajú kritériá na zaradenie do prílohy IV a ich zaradenie do všeobecných záznamov v prílohe V je konzistentnejšie, pričom sa využije formulácia s cieľom obmedziť výnimky na látky s nižším profilom nebezpečenstva.
(2)

Cieľom Spoločenstva v rámci tohto systému je uzatvárať dobrovoľné partnerské dohody s krajinami a regionálnymi organizáciami (partnerskými krajinami FLEGT). Na produkty z dreva vyvážané z partnerských krajín FLEGT do Spoločenstva by sa mala vzťahovať licencia FLEGT vydaná licenčným orgánom konkrétnej partnerskej krajiny. Na základe licencie FLEGT by sa mala preukázať legálnosť produktov z dreva, ako sa ustanovuje v príslušnej dobrovoľnej partnerskej dohode FLEGT.
(2)

Aby sa však nenarušil obchod s uvedenými produktmi, malo by sa ustanoviť, že produkty, ktoré boli označené zdravotnou známkou v súlade s nariadením (ES) č. 854/2004 pred 1. novembrom 2009, sa môžu do Spoločenstva dovážať do 31. decembra 2009.
(2)

Žiadosti o dovozné povolenia podané v priebehu prvých siedmich dní mesiaca októbra 2008 na čiastkové obdobie od 1. januára do 31. marca 2009 pri niektorých kvótach prevyšujú množstvá, ktoré sú k dispozícii. Z uvedeného dôvodu by sa malo určiť, do akej miery sa môžu dovozné povolenia vydávať stanovením koeficientu pridelenia, ktorý sa má uplatňovať na požadované množstvá.
5.

Vkladá sa nový článok 13a, ktorý znie: „Článok 13a Rozširovanie eurozóny 1. V prípade, keď členský štát prijme euro v súlade so zmluvou, zverí Rada guvernérov ECB, po zohľadnení názorov Výboru pre operácie na trhu ESCB, právomoc Výkonnej rade ECB rozhodnúť o týchto veciach, ak je to možné: a) dátumy prechodného udržiavacieho obdobia pre uplatňovanie požiadaviek na povinné minimálne rezervy pre inštitúcie, ktoré sa nachádzajú v tomto členskom štáte, pričom prvým dňom obdobia je dátum prijatia eura v tomto členskom štáte; b) spôsob výpočtu základne pre výpočet povinných minimálnych rezerv pre účely určenia výšky povinných minimálnych rezerv, ktoré musia držať inštitúcie nachádzajúce sa v členskom štáte, ktorý prijíma euro, počas prechodného udržiavacieho obdobia s ohľadom na rámec ECB pre vykazovanie na účely menovej a bankovej štatistiky ustanovený v nariadení (ES) č. 2423/2001 (ECB/2001/13), a c) lehota pre výpočet a overenie povinných minimálnych rezerv inštitúciami, ktoré sa nachádzajú v členskom štáte prijímajúcom euro a ich národnou centrálnou bankou vo vzťahu k prechodnému udržiavaciemu obdobiu. Výkonná rada ECB uverejní vyhlásenie o svojom rozhodnutí najmenej dva mesiace pred dátumom prijatia eura v tomto členskom štáte. 2. Rada guvernérov ECB ďalej zverí Výkonnej rade ECB právomoc povoliť inštitúciám nachádzajúcim sa v ostatných zúčastnených členských štátoch odpočet akýchkoľvek záväzkov z ich základne pre výpočet povinných minimálnych rezerv počas udržiavacích období pre obdobie, ktoré sa prekrýva a pre obdobie, ktoré nasleduje po prechodnom udržiavacom období, vo vzťahu k inštitúciám nachádzajúcim sa v členskom štáte prijímajúcom euro, hoci sa v čase výpočtu povinných minimálnych rezerv tieto inštitúcie nenachádzajú na zozname inštitúcií, na ktoré sa vzťahujú požiadavky na povinné minimálne rezervy podľa článku 2 ods. 3 V tomto prípade môžu rozhodnutia vydané Výkonnou radou ECB podľa tohto odseku bližšie určiť spôsob odpočtu takýchto záväzkov. 3. Akékoľvek rozhodnutie vydané Výkonnou radou podľa odsekov 1 a 2 sa bez meškania oznamuje Rade guvernérov ECB a Výkonná rada ECB sa riadi rozhodnutiami prijatými Radou guvernérov v tejto veci.“